עונת 1984/1985 ב-NBA

עונת 1984/1985 היא העונה ה-39 של ליגת ה-NBA. העונה הסתיימה עם זכייתה התשיעית של לוס אנג'לס לייקרס בתואר האליפות, לאחר שבסדרת הגמר ניצחה את בוסטון סלטיקס בתוצאה 4–2. כרים עבדול-ג'באר זכה בתואר ה-MVP של סדרת הגמר בפעם השנייה בקריירה, בגיל 38, ובכך הפך לשחקן המבוגר ביותר לזכות בפרס. החל מעונה זו שוחק גמר הפלייאוף לפי מבנה 2-3-2, (הקבוצה בעלת יתרון הביתיות אירחה את משחקים 1, 2, 6 ו-7 והיריבה את משחקים 3, 4 ו-5), אך החל מגמר 2014 בוטלה שיטה זו והגמר עבר למבנה 2–2–1–1–1 כמו שאר סדרות הפלייאוף. בתואר ה-MVP של העונה הסדירה זכה לארי בירד בעונה השנייה ברציפות. בתחילת העונה עברה קבוצת "סן דייגו קליפרס" ללוס אנג'לס ושינתה את שמה ללוס אנג'לס קליפרס. ערך מורחב – דראפט ה-NBA 1984 דראפט 1984, שהתקיים ב-19 ביוני 1984 במדיסון סקוור גארדן שבניו יורק, נחשב בעיני רבים כאחד הדראפטים האיכותיים ביותר בתולדות ה-NBA, לצד דראפט 1996 ודראפט 2003. יוסטון רוקטס זכתה בבחירה הראשונה בפעם השנייה ברציפות, וניצלה אותה כדי לבחור את האקים אולאג'ואן שזכה בתואר ה-MVP של העונה הסדירה בעונת 1994. בבחירה השנייה בחרה פורטלנד טרייל בלייזרס את סם בואי, שנחשב לאחת הבחירות הגרועות בתולדות הדראפט, בעיקר מכיוון שפורטלנד פספסה הזדמנות לבחור את מייקל ג'ורדן שנבחר מיד אחריו על ידי שיקגו בולס. במהלך הקריירה זכה ג'ורדן חמש פעמים בתואר ה-MVP של העונה הסדירה והוביל את הבולס לשש אליפויות NBA. בבחירה הרביעית נבחר סם פרקינס, ששיתף פעולה עם מייקל ג'ורדן באוניברסיטת קרוליינה הצפונית ועזר לה לזכות בתואר אליפות המכללות בשנת 1982. בבחירה החמישית בחרה פילדלפיה 76' את צ'ארלס בארקלי, ה-MVP של עונת 1993. ג'ון סטוקטון, אשר מוביל את רשימת מוסרי האסיסטים ואת רשימת החוטפים של ה-NBA, נבחר בבחירה ה-16 על ידי יוטה ג'אז. בבחירה ה-131 נבחר אוסקר שמידט, שנחשב לאחד השחקנים הטובים אי פעם שלא שיחקו בליגת ה-NBA. אולאג'ואן, ג'ורדן, בארקלי, סטוקטון ושמידט הם חברי היכל התהילה של הכדורסל. שחקנים בולטים אחרים שנבחרו בדראפט 1984 כוללים את אלווין רוברטסון (בחירה שביעית), אוטיס ת'ורפ (9), קווין ויליס (11), ג'רום קרסי (46) וריק קרלייל (70). להלן רשימת נבחרי הסיבוב הראשון (מתוך עשרה סיבובים): משחק האולסטאר נערך ב-10 בפברואר 1985 באינדיאנפוליס, אינדיאנה. המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את אייזיאה תומאס, מייקל ג'ורדן, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, ג'ורג' גרווין, אדריאן דאנטלי, כרים עבדול-ג'באר ורלף סמפסון, שזכה בתואר ה-MVP של משחק האולסטאר לאחר שקלע 24 נקודות. במשחק עצמו ניצחה קבוצת המערב בתוצאה 140–129. ‏*כוכבית מסמנת קבוצה שהעפילה לפלייאוף. MVP של העונה הסדירה - לארי בירד, בוסטון סלטיקס שחקן ההגנה של העונה - מארק איטון, יוטה ג'אז רוקי העונה - מייקל ג'ורדן, שיקגו בולס השחקן השישי של העונה - קווין מקהייל, בוסטון סלטיקס מאמן העונה - דון נלסון, מילווקי באקס מנהל העונה - וינס בורילה, דנוור נאגטס גביע האזרחות - דן איסל, דנוור נאגטס מייקל ג'ורדן (שיקגו בולס) צ'ארלס בארקלי (פילדלפיה 76') סם פרקינס (דאלאס מאבריקס) סם בואי (פורטלנד טרייל בלייזרס) האקים אולאג'ואן (יוסטון רוקטס) סגל האלופה, לוס אנג'לס לייקרס: כרים עבדול-ג'באר, מג'יק ג'ונסון, ג'יימס וורת'י, ביירון סקוט, מייקל קופר, בוב מקאדו, קורט רמביס, מייק מגי, לארי ספריגס, מיץ' קופצ'אק, רוני לסטר וצ'אק נוויט (ג'מאל וילקס נכלל בסגל אך לא השתתף בפלייאוף). מאמן ראשי: פט ריילי. מדיה וקבצים בנושא עונת 1984/1985 ב-NBA בוויקישיתוף סיכום עונת 1984/1985 באתר nba.com "דראפט 1984 הוא הטוב אי פעם", באתר nba.com מיכה להב, סם בואי לפה: האיש שנבחר לפני ג'ורדן בדראפט, באתר nrg‏, 17 בפברואר 2013 רשימת הנבחרים בדראפט 1984 באתר basketball-reference.com סיכום משחק האולסטאר 1985 באתר nba.com